**Suzanne "Susie" Wolff** (o.s. Stoddart; MBE; s. 6. joulukuuta 1982 Oban, Skotlanti, Yhdistynyt kuningaskunta) on skotlantilainen uransa lopettanut rata-autoilija.

Wolff toimi vuodet 2012–2015 Williamsin F1-tallin testikuljettajana. Marraskuussa 2015 Wolff ilmoitti lopettavansa kilpauransa vuoden 2015 päätteeksi.

Wolff asuu Ermatingenissä Sveitsissä aviomiehensä Toto Wolffin kanssa, joka tunnetaan muun muassa Valtteri Bottaksen managerina ja nykyisenä Mercedeksen F1-tallin tallipäällikkönä. He menivät naimisiin lokakuussa 2011. 2017 heille syntyi poika Jack.

Ura
---

Susie Wolff DTM-sarjassa vuonna 2006.
Susie Wolff aloitti karting-uransa vuonna 1996. Hänet nimitettiin vuoden parhaana Britannian naisten karting-kuljettajana. Vuonna 1997 Wolff kilpaili useissa karting-luokissa ja oli kärkipaikoilla useissa kilpailuissa. Vuonna 1998 Wolff siirtyi Britannian Junior Intercontinental "A" Championship -luokkaan ja sijoittui kymmenenneksi ensimmäisenä vuotena. Samana vuonna hänet palkittiin jo kolmantena vuotena peräkkäin vuoden parhaana naisten karting-kuljettajana. Vuonna 1999 Wolff kilpaili Britannian Formula "A" Championship -luokassa ja sijoittui 13:nneksi. Vuonna 2000 hän jatkoi samassa luokassa ja sijoittui kymmenenneksi. Hänet samalla nimitettiin yhdeksi naisten parhaaksi karting-kuljettajaksi maailmalla.

Vuonna 2001 Wolff aloitti kilpauransa ja kilpaili Formula Renaultin talvisarjassa. Vuonna 2002 Wolff kilpaili Formula Renault UK -sarjassa. Vuonna 2003 hän sijoittui sarjassa yhdeksänneksi saavuttaen ensimmäisen palkintosijansa. Vuonna 2004 Wolff jatkoi kolmannen kauden Formula Renault UK -sarjassa saavuttaen kolme palkintosijaa sijoittuen sarjan viidenneksi. Vuonna 2005 Wolff siirtyi Britannian Formula 3 -sarjaan. Hän ajoi kuitenkin vain kaksi kilpailua saavuttaen kaksi pistettä.

Vuonna 2006 Wolff siirtyi DTM-vakioautosarjaan, jossa hän kilpaili Mücke Motorsport -tiimissä Mercedeksellä. Hän ei saavuttanut pisteitä ensimmäisellä kaudella ollen parhaimmillaan kilpailussa yhdeksäs. Vuonna 2007 Wolff jatkoi sarjassa jääden jälleen ilman pisteitä. Vuonna 2008 Wolff vaihtoi Persson Motorsport -tiimiin, mutta jäi ilman pisteitä. Parhaaksi sijoitukseksi jäi Norisringin kymmenes sija. Myöskään vuonna 2009 hän ei saavuttanut pisteitä. Vuonna 2010 Wolff onnistui ajamaan vihdoin pisteille ollen Lausitzringillä ja Hockenheimissa seitsemäs, jolla hän saavutti neljä pistettä. Vuodet 2011–2012 Wolff jäi kokonaan ilman pisteitä.

Susie Wolff Silverstonessa kaudella 2014.

Formula 1 -ura
--------------

Huhtikuussa 2012 Wolff vahvistettiin F1-talli Williamsin testikuljettajaksi. Vuonna 2013 hän suoritti aerodynamiikka- ja suoratestejä. Vuonna 2014 Wolff sai tilaisuuden osallistua kaksiin perjantain vapaisiin harjoituksiin Williamsin autolla. Hänestä tuli ensimmäinen F1-viikonlopun tapahtumaan osallistunut naiskuljettaja sitten Giovanna Amatin ja kauden 1992.

#### Tulokset kilpailuittain

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Williams | AUS | MAL | BHR | CHN | ESP | MON | CAN | AUT | GBRTD | GERTD | HUN | BEL | ITA | SIN | JPN | RUS | USA | BRA | ABU | – | – |
| 2015 | Williams | AUS | MAL | CHN | BHR | ESPTD | MON | CAN | AUT | GBRTD | HUN | BEL | ITA | SIN | JPN | RUS | USA | MEX | BRA | ABU | – | – |

Muuta
-----

Wolff sai Brittiläisen imperiumin ritarikunnan jäsenyyden vuonna 2016. Hänestä tuli Formula E -sarjassa kilpailevan Venturin tallipäällikkö vuonna 2018.

Lähteet
-------

1. 1 2  Susie Wolff *Biography*. Motor Sport Magazine. Viitattu 9.3.2021. (englanniksi)
2. ↑  Pablo Elizalde: Susie Wolff joins Williams as development driver  11.4.2012. Autosport.com. Viitattu 20.12.2014. (englanniksi)
3. ↑  Barretto, Lawrence: Williams F1 test driver Susie Wolff retires from motorsport  4.11.2015. Autosport.com. Viitattu 4.11.2015. (englanniksi)
4. ↑  Susie Stoddart and Toto Wolff married  17.10.2011. Dtm.com. Viitattu 20.12.2014. (englanniksi)
5. ↑  Toto Wolff  16.6.2017. essentiallysports.com. Viitattu 7.7.2021. (englanniksi)
6. ↑  Susie Wolff (Stoddart) *Drivers*. Speedsport Magazine. Viitattu 9.3.2021. (englanniksi)
7. ↑  Susie Wolff - About *Susiewolff.com*.  2013. Viitattu 20.12.2014. (englanniksi)
8. ↑  Anderson, Ben & Straw, Edd: British GP: Williams feels for Susie Wolff after 'cruel' failure *F1 News*.  4.7.2014. Autosport.com. Viitattu 9.3.2021. (englanniksi)
9. ↑  Noble, Jonathan: German GP: Susie Wolff hopes for more outings after strong showing *F1 News*.  18.7.2014. Autosport.com. Viitattu 9.3.2021. (englanniksi)
10. ↑  Kevin Garside: British Grand Prix 2014: Susie Wolff the first woman to take part in a Formula One race weekend in 22 years *The Independent*.  4.7.2014. Viitattu 20.12.2014. (englanniksi)
11. ↑  Ex-Williams F1 test driver Susie Wolff made MBE in New Year Honours *F1 News*.  31.12.2016. Autosport.com. Viitattu 9.3.2021. (englanniksi)
12. ↑  Kalinauckas, Alex: Ex-Williams F1 tester Susie Wolff becomes Venturi FE team principal *F1 News*.  26.6.2018. Autosport.com. Viitattu 9.3.2021. (englanniksi)

Aiheesta muualla
----------------

* Kuvia tai muita tiedostoja aiheesta **Susie Wolff** Wikimedia Commonsissa

* Virallinen kotisivu